Document ID: /roh_data/filtered/fineweb-2-filterrobots_roh.jsonl.gz/57503

Igls livels dallas funtangas d’ava sa sbassan igl mument permanentamaintg. Gide a spargner ava.
Igl territori communal e surtot las nossas vischnancas da Surses vignan spisgiantadas da divers provedimaints d’ava cun ava da bever. An consequenza dalla precipitaziun minima surtot er igl aton passo e dall’ora actuala èn las nossas reservas d’ava da bever pi bassas tg’igls onns precedents.
Singulas funtangas digl territori communal on en livel bass dall’ava sutterrana. Perchegl appellainsa la populaziun d’utilisar l’ava da bever an moda spargnousa e faschagn attent tgi las truaschs publicas possan neir messas giu igl proxim taimp ainten singulas vischnancas, schinavant tgi la situaziun pretenda chegl.
Nous Az angraztgagn per la Vossa collaboraziun.
Ulteriouras infurmaziuns dat igl chau da las funtaunas Armon Sonder (Tel. 079 586 83 53).
Tinizong, igls 6 da favrer 2023